Reserwebank word bekyk | Die Vryburger
Twee vasbeslote vegters in belang van hulle kliënte, is steeds nie tevrede met die uitkoms van Realcor se likwidasie en die verkoop van die Bloubergstrand hotel nie.
Die twee Trustees, Deon Pienaar en Willie van Zyl is steeds in ’n verbete geveg betrokke om hulle kliënte se belange te behartig.
Hulle het ’n hofaansoek gebring wat nou talle vrae laat ontstaan, en een daarvan is die rol wat die Suid-Afrikaanse Reserwebank vervul het om beleggers teen uitbuiting te beskerm.
Pienaar en Van Zyl, betwis die Absa aansoek in die Hooggeregshof van Wes-Kaap dat dié trust finaal gesekwestreer word.
Die aansoek om sekwestrasie is tot 27 Mei uitgestel.
Pienaar versoek in sy beëdigde verklaring dat die hof die Registrateur van Banke moet dwing om as party tot die hofgeding toe te tree.
Hy voer verder aan dat die trust nie sy skuld aan Absa kan aflos nie weens die feit dat Deonette de Ridder van Realcor, wat persoonlik gesekwestreer is, se Absa rekening deur die bank gevries is.
Pienaar het ook in sy verklaring aangevoer dat die onvermoë van die trust om die skuld te betaal ’n regstreekse gevolg is van die Reserwebank se besluit om sonder ’n hofbevel die rekeninge van Realcor en sy verwante entiteite te bevries.
Kenners meen dat die ingewikkelde saak, aan die einde van Mei hopelik nuwe helderheid sal bring wat ook voordelig kan wees vir honderde beleggers wat al hulle geld verloor het in die Realcor projek.
2 thoughts on “Reserwebank word bekyk”
DuP du Plessis February 17, 2014 at 10:40 am
Dieselfde Edomiete wat die Reserwebank besit, besit ook die hoof-aandele in die groot banke wat hul woekerwins maak uit al die klein beleggers se uitbuiting.
Dit help nie om een Edomiet aan te stel om ‘n ander een dop te hou nie.
Joffre Papenfus February 18, 2014 at 8:35 am
Die hartseer waarheid is dat, in die hoofstroom beleggingsmarkte, die enigste persone wat geld verdien is die bankiers en veelheid van makelaars wat hierdie tipe beleggings afsmeer aan mense.
En finansiele onkunde is nie ‘n redelike verweer deur veral die makelaars nie: hulle weet presies wat se swak en verdoeselde gemors hulle bemark, en jaar-na-jaar word die produkte meer kompleks en word die “fynskrif” oorweldigend.
Ongelukkig teer hierdie aasvoels op mense se vrese, veral in lig van toenemende werkloosheid, afleggings ensomeer.
Die enigste antwoord is omsigtigheid oor wie jy mee sake doen, en die ou waarheid van “te goed om waar te wees”: ons sal ons brood in die sweet van ons aangesig verdien, dit sal nie in ons skoot val nie.